בס"ד

ברכות נח- סד פרשת האזינו תשע"ג

**דף נח** נתקללה בבל התברכו שכניה שכתוב ושמתיה למורש קיפוד ואגמי מים אך שומרון כשהתקללה התברכו שכניה שכתוב ושמתי שומרון לעי השדה למטעי כרם, הרואה ישראל ס' ריבוא אומר ברוך חכם הרזים, שאין דעתם ופרצופיהם דומים זה לזה ועל גוים אומר בושה אמכם , בן זומא אמר כן על מעלה בהר הבית והוסיף ברוך שברא אלה לשמשני , והיה אומר, כמה אדם הראשון יגע עד שהוציא פת לחם חרישה זריעה קצירה דישה טחינה אפיה ואח"כ אכל, והכל מזומן לי וכן כמה יגע אדם עד שעשה בגד ואני מזומן לפני. וכל האומות שוקדות לפני, והיה אומר, אורח טוב אומר כמה יגע בעל הבית בשר יין ולחם נאה, והכל בשבילי, ונאמר עליו זכור כי תשגיא פעלו אשר שוררו אנשים, ואורח רע אומר מה שיגע בעה"ב הכל בשביל אשתו ובניו, ואני אכלתי רק חתיכה אחת פת אחת כוס אחת, וכתוב עליו לכן יראוהו אנשים, הפסוק והאיש בימי שאול זקן ובא באנשים נאמר על ישי שיצא ונכנס ודרש בס' ריבוא, על חכמי ישראל אומר ברוך שחלק מחכמתו ליראיו ועל חכמי עכו"ם אומר ברוך שנתן מחכמתו לבריותיו ועל מלכי ישראל אומר ברוך שחלק מכבודו ליריאיו ועל מלכי עכו"ם אומר ברוך שנתן מכבודו לבשר ודם, וירוץ לראות אפילו מלכי גוים שאם יזכה יבחין לעתיד לבא בכבוד מלכי ישראל, רב ששת היה סומא ויצא לקראת המלך אמר לו צדוקי, כדים שבורים להיכן הולכים, אמר לו יודע אני יותר ממך והגיעו שני גדודים ברעש ואמר הצדוקי בא המלך ואמר רב ששת עדיין לא, והגדוד השלישי הגיע בשקט ואמר רב ששת עכשיו, אמר לו הצדוקי מהיכן אתה יודע אמר לו שכתוב אצל אליהו לא ברעש ה' ומלכות הארץ כמלכות שמים, וברך רב ששת, אמר לו הצדוקי איך מברך אתה ללא שראית, ובסוף ניקרו חבריו של הצדוקי את עיניו או שרב ששת נתן עיניו בו ונעשה גל עצמות. רב שילא הלקה בועל מצרית והלשין עליו למלכות, שרב שילא דן ללא רשות, שלחו אליו לתופסו ואמרו לו למה הלקת אותו ואמר שבא על חמור אמרו מי יעי,ד בא אליהו הנביא והעיד על כך ואמרו לו א"כ מגיע לו מיתה, אמר רב שילא שאין דנים בלי סנהדרין, תעשו אתם מה שתרצו ובינתים התחיל לומר לך ה' הגדולה ואמרו לו מה אמרת אמר להם ברוך ה' שנתן לכם מלכות לעשות דינים אמרו לו אם כך מכבד אתה למלך נמנה אותך ונתנו לו מקל לרדות ולדון, אמר אותו אדם איך נעשים ניסים לשקר אמר שזה אמת שהגוים כחמורים, וראה שהוא עומד להלשין עליו הכהו במקל והרגו, ודרש הפסוק שנעשה לו בו נס לך ה' הגדולה זה מעשה בראשית שכתוב עושה גדולות עד אין חקר והגבורה זה יציאת מצרים שכתוב וירא ישראל את היד הגדולה והתפארת זה חמה ולבנה שעמדו בזמן יהושע שכתוב וידם השמש, והנצח זה מפלת רומי שכתוב ויז נצחם, וההוד זה מלחמת נחלי ארנון שכתוב על כן יאמר בספר מלחמות ה', כי כל בשמים ובארץ זה מלחמת סיסרא שכתוב מן שמים נלחמו הכוכבים ממסילותם לך ה' הממלכה זו מלחמת עמלק שכתוב כי יד על כס קה, והמתנשא זה מלחמת גוג ומגוג שכתוב הנני אליך גוג נשיא, לכל לראש אפילו ראש חופרי הבור מינויו מהשמים בשם ר"ע אמרו הגדולה זו קריעת ים סוף, הגבורה זו מכת בכורות, התפארת זו מתן תורה, הנצח זה ירושלים וההוד זה ביהמ"ק. הרואה בתי ישראל שהתיישבו אומר ברוך מציב גבול אלמנה ובחורבנן אומר דיין האמת על בתי עכו"ם בישובם אומר בית גאים יסח ה' ובחורבנם אומר קל נקמות ה' רב חסדא נאנח מול ביתו של ר' חנא בר חנילאי אמר לו עולא שאנחה שוברת חצי גופו של אדם שכתוב האנח בשברון מתנים ולר' יוחנן כל גופו של אדם שכתוב על מה אתה נאנח על שמועה כי באה ונמס כל לב, אמר ר' חסדא שבבית זה היו אופים ס' אפיות ביום ובלילה לכל מ שצריך וכל הזמן ידו היתה בכיסו שמא יבא עני שיתבייש עד שידו תכנס לכיס, והיו פתוחים ד' פתחים מד' רוחות והנכנס רעב יצא שבע, והיו מונחים חטים ושעורים בחוץ בשנת בצורת שהמתביישים ביום יקחו בלילה ונחרב אמר עולא שר' יוחנן אמר שמזמן חורבן ביהמ,ק נגזר על בתי צדיקים שיחרבו שכתוב בתים רבים לשמה יהיו גדולים וטובים מאין יושב, ועתידים להבנות שכתוב שיר המעלות הבוטחים בה' כהר ציון כמו שציון תבנה כך בית צדיקים, ולא התיישבה דעתו ואמר לו שדי לעבד שיהא כרבו. רואה קברי ישראל אומר אשר יצר אתכם וזן וכלכל אתכם בדין, ואסף אתכם בדין ועתיד להחיותכם בדין, ור"נ הוסיף ויודע מספר כולכם בדין, ועתיד להקימכם ולהחיותכם בדין ברוך מחיה המתים, רואה קברי עכו,ם אומר בושה אמכם. רואה חבירו אחר ל' יום אומר שהחיינו , אחר י"ב חודש אומר מחיה המתים. המת משתכח רק אחר י"ב חודש שכתוב נשכחתי כמת מלב הייתי ככלי אובד, ר' פפא ור' הונא ראו את ר' חנינא בר' ר' איקא ואמרו לו שכשראוהו ברכו ברכת שחלק מחכמתו ושהחיינו אמר להם שהוא ברך עליהם גם חכם הרזים שהחשיבם כס' ריבוא אמרו לו חכם אתה כל כך ונתנו עניהם בו ונפטר, הרואה בהקנים, אדומים אומר משנה הבריות, ועל כושי, אדמוני, מלידה, לווקן קפח שמן או גבוה ובולט פרצופו, הדרניקום שהוא מיובל או פיו עקום אומר משנה הבריות קטע סומא שערותיו דבוקות חגר, מוכה שחין ובהקנים שלא מלידה מברך דיין האמת, פיל קוף וקיפוף מברך משנה הבריות, בריות ואילנות טובות מברך שככה לו בעולמו, זיקין הוא כוכב שביט ואף שמואל שמכיר שבילי דרקיעא כשבילי עירו, לא הכיר לכוכב זה, ואם עובר את מזל כסיל חרב העולם ואם נראה שעבר זה הזיו שלו אך לא הכוכב, לר' הונא הוא וילון שנפתח ונראה אור הרקיע ולר' אשי הכוכב עוקר מצד אחד וחבירו נבעת ונראה כעובר, יש פסוק עושה עש כסיל וכימה ויש פסוק עושה כימה וכסיל שמשלימים זה את זה שכסיל חם מדאי וכימה צונן מדאי, ואם לא עוקץ של מזל עקרב שמונח בנהר דינור מי שעקצו עקרב לא היה חי, ועל זה נאמר בפסוק התקשור מעדנות כימה או מושכות כסיל תפתח,כימה כק' כוכבים מפוזרים או אסופים עש הוא יותא שזה זנב טלה או ראש העגלה ומהפסוק עייש על בניה תנחם יש להוכיח שהיא חסרה ונראית כמוכה וזה זנב טלה **דף נט** והולכת אחרי כימה ואומרת הבא לי בני שה' לקח במבול ב' כוכבים מכימה ואח"כ נטל ב' כוכבים מעיש לסתום ולא החזירה לה שאין הבור מתמלא מחולייתו או שאין קטיגור נעשה סניגור ולא ברא כוכבים אחרים שאין חדש תחת השמש, ולעתיד לבא יחזירם לה שכתוב ועיש על בניה תנחם , זועות הוא רעידת אדמה, ר' קטינא עבר על בית בעל אוב והיה רעידת אדמה אמר לו האם יודע אתה למה היא באה, אמר לו כשה' זוכר בצער בניו שהם בין האומות מוריד ב' דמעות לים ונשמע הקול מסוף העולם עד סופו, ואמר ר' קטינא שהוא כזבן, שלדבריו היה צריך להיות רעש כפול, ולמרות שהוא צדק בענין זה, אך שלא יטעו אחריו, ור' קטינא אמר שה' סופק כפיו שכתוב וגם אני אכה כפי אל כפי והניחותי חמתי, ולר' נתן ה' מתאנח שכתוב והניחותי חמתי בם ולרבנן ה' בועט ברקיע שכתוב הידד כדורכים יענה אל כל יושבי הארץ, לר 'אחא בר יעקב ה' דוחק רגליו תחת כסא הכבוד שכתוב השמים כסאי והארץ הדום רגלי. לשמואל רעמים נעשים ע"י עננים בגלגל שכתוב קול רעמך בגלגל, לרבנן עננים שופכים לאחרים, שכתוב לקול תתו המון מים בשמים לר' אחא בר יעקב הבזק הברק מגיע לברד ושוברו וראיה לדבריו שאחר שבא הברק באים רעמים ובא מטר, לר' אשי שהעננים מחלחלים ונושב עליהם רוח ומרעיש כרוח על החביות. רוחות הם של זעף ובא רק ביום ומה שבלילה התחיל ביום , ואיו עומד יותר משתי שעות ואם יש יותר מכך זה אחר הפסקה. ברק יחידי ולבן או ירוק ועננים שהולכים מקרן מערב והבאים מדרום ושני עננים שהולכים אחד לקראת השני הם קשים וצריך לבקש רחמים על כך, וענני בוקר אין בהם ממשות וגם אינם מביאים גשם ואף שנהוג לומר שאם בבוקר רואה החמר שמוליך תבואה עננים, ישאר לנוח בביתו מדובר בעננים עבים שמביאים גשם, רעמים נבראו לפשט עקמומית שבלב ונאמר עליהם והאלוקים עשה שיראו מלפניו, הרואה קשת צריך שיפול על פניו כמו שכתוב כמראה הקשת ואראה ואפול על פני, אך בא"י קללו הכורע מפני הקשת שנראה כמשתחווה

לה, אך מברך זוכר הברית ונאמן בבריתן וקיים במאמרו. לאביי המשנה לא מחלקת הרים וגבעות מהשאר שגם ברכתם מעשה בראשית, ולרבא על רעמים וברקים מברך גם שכוחו וגם מעשה בראשית, ואילו על ההרים וגבעות וימים מברך רק מעשה בראשית, ראה רקיע בטהרתו מברך עושה מעשה בראשית, וזה קורה אחר שיורד גשם כל הלילה ובבוקר באה רוח צפונית והשמים מתגלים ולדעת רפרם מהחורבן לא נראה רקיע בטהרתו שכתוב אלביש שמים קדרות. הרואה חמה בתקופתה לבנה בגבורתה וכוכבים במסלתם ומזלות כסדרן מברך עושה מעשה בראשית וברכת החמה באה אחת לכ"ח שנים שנופל תקופת ניסן במזל שבתאי אור ליום רביעי, הרואה לפרקים אחת לל' יום. הרואה פרת במקום גשר בבל מברך עושה בראשית ואחר ששינו הנהר מברך רק ממקום בי שבור ומעלה או איהי דקירא ומעלה הרואה חדקל על גשר שביסתנא מברך עושה בראשית ונקרא חדקל שמימיו חריפים וקלים לשתיה ופרת נקרא ע"ש שמימיו פרים ורבים, בני מחוזא חריפים ששותים ממי החדקל ואדומים בגלל שמשמשים מטותיהם ביום, ועינהם נדים בגלל מגוריהם בבית אפל , על גשמים מברך הטוב והמטיב כשיש לו קרקע בשותפות או כשבאו הרבה ואם באו מעט או שאין לו קרקע אומרים מודים אנחנו על כל טפה וטפה שהורדת לנו ומוסיף אילו פינו עד ברוך רוב ההודאות והקל ההודאות ומדובר שראה הגשמים ואם רק שמע שירדו מברך הטוב והמטיב ככל בשורות טובות , על טובה שלו בלבד מברך שהחיינו ואם גם אחרים שותפים בטובה, כגון שילדה אשתו זכר מברך הטוב והמטיב וכשיורש אביו מברך, על מותו דיין האמת ועל הירושה הטוב והמטיב כשיש לו עוד אחים, ועל יין טוב יותר ששותה אחר יין אחר מברך הטוב והמטיב כשיש אחרים שמסבים אתו. לר' הונא בבית חדש וכלים חדשים מברך דוקא כשלא היה לו קודם אפילו מירושה ולר' יוחנן גם כשהיה לו קודם. **דף ס'** ואם הוא עצמו קנה פעמיים גם לר' יוחנן א"צ לברך וללישנא בתרא אם היה מירושה וקנה צריך לברך ונחלקו רק אם הוא קנה לעצמו פעם שניה לר' הונא א"צ ולר' יוחנן מברך ובבריתא לר"מ ביש לו, א"צ לברך ולר' יהודה צריך לברך ור' יוחנן ללישנא בתרא יסביר בר' יהודה שגם קנה שוב יברך ונחלקו בהיה לו וקנה חדש שלר"מ א"צ לברך ולא חידשו לדעת ר' יהודה שצריך לברך, שכח של התר של ר"מ עדיף לכתוב. שטפון שבא על קרקע אף שלעתיד הוא טוב לקרקע אך עכשיו הוא מזיק ולכן יברך דיין האמת. על מציאה יברך הטוב והמטיב אף שבעתיד זה רע שישמע המלך ויקח ממנו, אף שלאה התפללה על דינה שתהפך לבת שדנה ואמרה שאם תהיה בן, לרחל אחותי יהיה רק בן אחד שליעקב יש רק י"ב שבטים ונהפכה לבת, ולכן שמה דינה, אין להביא ראיה ממעשה נס להפוך הריון, או שזה היה בתוך מ' יום לעיבור ומועיל אז תפילה כמו שמובא בבריתא שתוך ג' ימים להריון יתפלל שלא יסריח עד מ' יום יתפלל שיהיה זכר, עד ג' חדשים יתפלל שלא יהיה סנדל ויפחת צורתו עד ו' חדשים יתפלל שלא יהיה נפל, עד ט' חדשים יתפלל שיצא בשלום, ותפלה מועילה רק בהזריעו האיש והאשה כאחד שאם האיש מזריע תחילה יולדת נקבה ואם אשה מזריעה תחילה יולדת זכר שכתוב אשה כי תזריע וילדה זכר. הלל הלך בדרך ושמע צוחה בעיר ואמר מובטח אני שאין זה מביתי ועליו כתוב משמועה רעה לא ירא בגלל שנכון לבו בטוח בה' ואפשר לדרוש פסוק זה מתחילה לסוף ומהסוף להתחלה מה טעם לא ירא משמועה רעה כי נכון לבו בטוח בה', או שמי שנכון לבו בטוח בה' משמועה רעה לא ירא , תלמיד הלך אחרי ר' ישמעאל והיה מפחד אמר לו אתה חוטא כמו שכתוב פחדו בציון חטאים ומה שכתוב אשרי אדם מפחד תמיד זה נאמר על דברי תורה שלא ישכחם וכן יהודה בר נתן הלך אחר ר' המנונא ונאנח אמר לו אתה רוצה להביא עליך יסורים שכתוב אשר יגורת יבא לי ומה שכתוב אשרי אדם מפחד תמיד נאמר על דברי תורה. לבן עזאי מתפלל קודם כניסה לכרך יה"ר שתכניסני לכרך זה לשלום נכנס אומר מודה אני לפניך שהכנסתני לכרך זה לשלום , קודם שיוצא אומר יה"ר שתוציאני מכרך זה לשלום , יצא אומר מודה אני שהוצאתני לשלום וכשם שהוצאתני כך תוליכני לשלום ותדריכני לשלום ותצעידני לשלום ותצילני מכף כל איוב ואורב בדרך בדרך , ולר' מתנא מתפלל כך רק במקום שהורגים ללא משפט ואם הורגים רק במשפט א"צ להתפלל וללישנא בתרא תמיד יתפלל שאולי לא יהיה מי שילמד עליו זכות. הנכנס למרחץ אומר יה"ר שתצילני מזה וכיוצא בו ולא יארע בי דבר תקלה ועון ואם יארע קלקלה ועוון תהא מתתי כפרה על עוונותי ולאביי אין לומר כן שלא יפתח פה לשטן כמו שאמרו כמעט כסדום היינו והנביא אמר שמעו קציני סדום. כשיוצא מהמרחץ אומר מודה אני לפניך שהצלתני מן האור, כשר' אבהו היה במרחץ נפחתה הרצפה תחתיו והחזיק עמוד והציל מאה ואחד בני אדם באבר אחד שלו, ולכן צריך להתפלל בכניסה למרחץ. הנכנס להקיז דם אומר יה"ר שיהא עסק זה לי לרפואה ותרפאני כי רופא נאמן אתה ורפואתך אמת שלא היו צריכים להרפאות, אלא להתפלל אלא שנהגו ללכת לרופא ולאביי אין לומר כך שר' ישמעאל לומד מהפסוק ורפא ירפא שניתן רשות לרופא לרפאות.כשיוצא מהקזת דם אומר ברוך רופא חינם, הנכנס לבית הכסא אומר למלאכים המלוים אותו התכבדו מכובדים קדושים משרתי עליון תנו כבוד לאלוקי ישראל הרפו ממני עד שהכנס ואעשה רצוני ואשוב אליכם ולאביי לא יגיד כך שלא ילכו ממנו אלא יאמר שמרוני שמרוני עזרוני עזרוני סמכוני סמכוני המתינו לי המתינו לי עד שאכנס ואצא שכן דרכן של בנ"א, כשיוצא אומר ברוך אשר יצר את האדם בחכמה וברא בו נקבים נקבים וכו' ולרב מסיים ברוך רופא חולים ולשמואל, רב עושה את כולם חולים אלא יאמר רופא כל בשר ויוסיף ומפליא לעשות. הנכנס לישן אומר שמע עד והיה ואח"כ ברוך המפיל חבלי שינה עד ברוך המאיר לעולם כולו בכבודו, כשניעור אומר אלוקי נשמה שנתת בי טהורה היא עד ברוך המחזיר נשמות לפגרים מתים, כששומע קול תרנגול אומר ברוך אשר נתן לשכוי בינה להבחין בים יום ובין לילה, כשפותח עינו אומר ברוך פוקח עורים, כשיושב אומר ברוך מתיר אסורים כשלובש בגדיו אומר ברוך מלביש ערומים, כשעומד אומר ברוך זוקף כפופים כשעומד על הרצפה אומר ברוך רוקע הארץ על המים, כשהולך אומר ברוך המכין מצעדי גבר כשנועל נעליו אומר שעשה לי כל צרכי, כשחוגר חגורו אומר אוזר ישראל בגבורה,כשפורס הסודר על ראשו אומר עוטר ישראל בתפארה על ציצית אומר אשר קדשנו להתעטף בציצית וכשמניח תפילין על זרועו אומר להניח תפילין, ובראשו אומר על מצות תפילין, כשנוטל ידיו אומר על נטילת ידים כשרוחץ פניו אומר המעביר שינה מעיני ותנומה מעפעפי ויה"ר שתרגילני עד ברוך הגומל חסדים טובים לעמו ישראל, מברך על הרעה כשם שמברך על הטובה הינו לקבל בשמחה וכמו שכתוב חסד ומשפט אשירה בין חסד ובין משפט אני אשיר או מהפסוק בה' אהלל דבר באלוקים אהלל דבר בין מדה טובה בין מדת פורענות שאלוקים זה דין.או מהפסוק כוס ישועות אשא ובשם ה אקרא צרה ויגון אמצא וגם ובשם ה' אקרא או מהפסוק ה' נתן ה' לקח יהי שם ה' מבורך, ר"מ ור"ע אמרו שאדם יתרגל לומר כל מה שה' עושה לטובה עושה, ר"ע הלךבדרך והגיע לאכסניה ולא רצו לקבלו אמר כל מה שה' עושה הוא לטובה וישן בשדה והיה עמו תרנגול חמור ונר, הרוח כבתה לנר, החתול אכל את התרנגול והאריה אכל את החמור אמר הכל לטובה ובא גייס ושבו העיר אמר, ראיתם שהכל לטובה שלא גילוהו הגיס שאילו היה לו נר חמור ותרנגול היו מגלים אותו.  **דף סא** ר"מ היה אומר שדבריו של אדם יהיו מועטים לפני ה' שכתוב אל תבהל על פיך ולבך לא ימהר להוציא דבר לפני ה' כי ה' בשמים ואתה על הארץ על כן יהיו דבריך מעטים. כתוב **וייצר** ה' אלוקים בשני יודים, שני יצרים טוב ורע וא"כ בהמה כתוב יוד אחד למרות שיש לה גם יצר רע להזיק, אלא כתוב וייצר לומר אוי לי מיצרי אם אשמע ליוצרי ואוי לי מיוצרי אם אשמע ליצרי, או שבא לומר שה' ברא אדם דו פרצןפים, זכר ונקבה שכתוב אחור וקדם צרתני , יש דעה שצלע זה זנב והוא ילמד אחור וקדם אחור למעשה בראשית וקודם לפורענות ואין הכוונה לפורענות של נחש שהרי הנחש התקלל ראשון שקללה מתחילים מהקטן ובגדולה מתחילים מהגדול שכתוב וידבר משה אל אהרן ואלעזר , אלא הכוונה בפורענות של המבול שכתוב וימח את כל היקום מאדם ועד בהמה, ויש מ"ד,שצלע זה פרצוף כפול וכתוב וייצר כמו מי שלומד אוי לי מיצרי, ולכן כתוב זכר ונקבה בראם, ומי שלומד זנב ילמד שבתחילה עלה במחשבה לברא שנים ולבסוף נבראו אחד ולמ"ד פרצוף מובן שצריך לסגור בשר תחת פני האשה ולמ"ד זנב צריך בשר למקום החתך, ולמ"ד זנב מובן שצריך לבנות והדעה של פרצוף ילמד מויבן שה' קלע את שערה של חוה והביאה לאדם וקליעת שיער נקראת בניתא ואפשר לדרוש ויבן שה' עשאה כבנין אוצר שמקבל פירות צר למעלה ורחב למטה וכך עשה את האשה לקבל הוולד וה' הביאה לאדם ונעשה לו שושבין ולומדים מכך שגדול עוסק לקטן בשושבינות, ומסתבר שלמ"ד ב' פרצופין של אדם הולך הראשון שאדם לא יהלך אחר אשה דרך אפילו אשתו ואם פגע באשה על גשר יצדד ממנה והעובר אחר אשה בנהר שמגביהה בגדיה ומסתכל אין לו חלק לעוה"ב וכן המרצה מעות מידו ליד אשה להסתכל אפילו שיש בו תורה ומעשים כמשה לא ינקה מגהנם שכתוב יד ליד לא ינקה. לר"נ, מנוח היה עם הארץ שכתוב וילך מנוח אחרי אשתו, אך כתוב באלקנה וילך אלקנה אחרי אשתו וכן באלישע ויקם וילך אחריה והכוונה אחר דבריה ועצתה וכך אפשר להסביר את מנוח, ולדעה שהיה עם הארץ הוא לא קרא אפילו פסוק מפורש שכתוב אצל רבקה ונערותיה ותלכנה אחרי האיש ולא לפניו, ועדיף להסתכן וללכת אחר ארי ולא אחר אשה ועדיף אחר אשה ולא אחר עכו"ם ועדיף אחר עכו"ם ולא אחר ביהכנ"ס בעת תפלת הציבור ואם נושא משא מותר לעבור שם וכן אם יש פתח אחר או שרוכב על חמור וכן אם הוא מניח תפילין, לרב יצר רע דומה לזבוב שיושב בין מפתחי הלב שכתוב זבובי מות יבאיש יביע שמן רוקח ולשמואל הוא דומה לחטה שכתוב לפתח חטאת רובץ, ויש לאדם שתי כליות יועצות ימנית לטובה ושמאלית לרעה שכתוב לב חכם לימינו ולב כסיל לשמאלו. כליות יועצות לב מבין לשון מחתך הדיבור פה גומר ושט מכניס ומוציא מיני מאכל קנה מוציא קול ריאה שואבת המשקין כבד כועס ומרה מניחה אותו ע"י טיפה שזורקת בו, טחול שוחק קרקבן טוחן, קיבה ישינה אף ניעור ואם יהיה הפוך ימשך למיתה וכן אם שניהם יהיו ישנים או שניהם ניעורים ימות מיד, צדיקים יצר טוב שופטם כי התגברו כבר על היצר הרע שכתוב ולבי חלל בקרבי רשעים יצר הרע שופטם שכתוב נאם פשע לרשע אין פחד אלוקים לנגד עיניו בינונים שניהם שופטים שכתוב משופטי נפשו, רבא אמר שאנחנו בינונים אמר לו אביי מה השארת לאחרים ולרבא העולם הזה נברא רק לרשעים ועוה"ב רק לצדיקים ואדם ידע בעצמו אם צדיק גמור הוא או לא ועוה"ז נברא לאחאב ועוה"ב רק לר' חנינא בן דוסא. ר' אליעזר דורש שכתוב בכל מאודך ובכל נפשך שיש אדם שממונו חביב מגופו ועליו כתבו בכל מאודך ויש אדם שגופו חביב מממונו ועליו נאמר שימסור נפשו, ור"ע אומר בכל נפשך אפילו נוטל את נפשך , וכשרומי גזרה שלא ילמדו תורה ור"ע הקהיל קהלות ללימוד תורה אמר לו פפוס אינך מפחד מהמלכות, המשיל לו משל שהשועל ראה את הדגים מתרוצצים לברוח מהמלכודות של הדייגים אמר להם בואו אלי ונחיה יחד בלא פחד כמו שחיו אבותינו אמרו לו עליך אומרים פיקח אתה הרי אם במקום חיותינו אנו מפחדים כ"ש במקום שנמות בו כך על התורה נאמר כי היא חייך ואורך ימיך ואם נבטל ממנה לא נחיה ואח"כ תפסו את ר"ע לבית הסהר וגם את פפוס תפסו אמר לו אשרך שנתפסת על דברי תורה ואוי לי שנתפסתי על דברים בטלים, והוציאו את ר"ע להריגה וסרקוהו במסרקות ברזל והיה זמן קר"ש וקיבל עליו עול מלכות שמים, ואמרו לו תלמידיו עד כאן, אמר להם כל ימי הייתי מצטער מתי אקיים פסוק זה בכל נפשך אפילו נוטל את נפשך והאריך באחד ויצאה נשמתו ובת קול אמרה אשריך שיצאה נשמתך באחד ואמרו המלאכים זו תורה וזו שכרה ממתים ידך ה' אמר להם חלקם בחיים יצאה בת קול ואמרה אשריך ר"ע שאתה מזומן לעוה"ב, יש איסור קלות ראש מול שער המזרח דוקא עד צופים,כשרואה ואין גדר, ובזמן ביהמ"ק, וכן דעת ר' יוסי בבריתא ולת"ק אסור גם צדדים ביהודה וגליל ולחכמים צדדים מותר ור' יהודה הוסיף שאסרו רק בזמן המקדש ור"ע אוסר בכל מקום אף בחו"ל רבה היו מסודרים לו הלבנים של בית הכסא מזרח ומערב ואביי צידדם בין צפון ודרום ורבה החזירן ואמר מי מצערני שאני סובר כר"ע שאסר אף בחו"ל **דף סב** ר"ע נכנס אחר ר' יהושע לבית הכסא, ולמד ממנו שנפנים רק צפון ודרום ופורעים רק מיושב ומקנחים רק בשמאל ואמר לו בן עזאי כך העזת ברבך ואמר לו תורה היא שאני צריך ללמדה וכן נכנס בן עזאי אחר ר"ע ואמר לו ר' יהודה כך העזת ואמר לו תורה היא , וכן נכנס ר' כהנא תחת מיטתו של רב ושמע ששח עם אשתו וצחק עמה ועשה צרכיו ואמר ר' כהנא שאתה נראה כאדם רעב אמר לו רב צא שאין זה דרך ארץ אמר לו תורה היא שאני צריך ללמדה ומקנחים דוקא בשמאל שהתורה ניתנה בימין,שכתוב מימינו אש דת למו, או שרגילים להושיטה לפה , או שקושר בה תפילין,או שמראה טעמי תורה, דעת ר"א מפני שאוכל בה ור' יהושע אמר שכותב בה, ור"ע אמר שמראה בה טעמי תורה. הצנוע בבית הכסא ניצול מנחשים ועקרבים ומזיקים ויש מוסיפים שחלומותיו מיושבים עליו, היה בית הכסא בטבריה שהיו מזיקים בו אפילו שנים ביום ור' אמי ור' אסי היו נכנסים בו לבדם ואמרו, שיש לנו קבלה שצניעות ושתיקה בבית הכסא מציל, וקבלת יסורים הוא שתיקה ובקשת רחמים, אומנתו של אביי גידלה לו כבש שתכנס עמו לבית הכסא ולא גדלה עז שיכול למשוך שדים שנקראים שעירים,אשת רבא קודם שנעשה ראש ישיבה היתה מקרקשת לו באגוז בספל נחושת, אחר שמלך וצריך שימור יותר עשתה לו חלונות והניחה ידה על ראשו, אחורי גדר יכול להפנות מיד, ובשדה פתוח מתפנה במקום שחבירו לא ישמע העיטוש, ויש דעה שאחרי גדר יתפנה במקום שלא ישמע העיטוש ובבקעה מקום שאין חבירו רואהו, ובעושי טהרות הקלו שיוצאים מעשית השמן ועושים מיד אחרי הגדר וכן הקלו באוכלי טהרות שירחק כדי שיהיה רואהו ור' אשי מבאר בברית\א של עושי טהרות שהכוונה שאין חבירו רואה פירועו אף שרואה אותו.אחד הספיד לפני ר"נ על נפטר שהיה צנוע בדרכיו , אמר לו האם נכנסת אחריו לבית הכסא שרק אדם שצנוע שם נקרא צנוע ור"נ רצה להעמידו על מקומו מכיון שנפרעים מהספדנים המגזימים ומהעונים אחריהם, בבריתא שנו שצנוע נקרא מי שנפנה בלילה כדרך שמתפנה ביום אך בלילה א"צ להרחיק כמו שאומר ר' יהודה שאדם יעשה לפנות בוקר ובערב כדי שלא יצטרך להתרחק, וכן רבא הלך ביום למרחק מיל ובלילה אמר פנו לי מקום ברחוב העיר, וכן אמר ר' זירא למשרתו שיבדוק לו מקום אחרי בית השכן להתפנות, ולר' אשי בלילה גם ילך לקרן זוית כמו ביום, בן עזאי אמר משמש בנקבים ושב ולא תשב קודם שאז יש כוח אפילו בכשפים רחוקים באספמיא להזיק לו, ואם שכח וישב יאמר לא לי לא לי לא תחים לא תחתים לא הם ולא מהם לא כישוף של מכשפים ולא של מכשפות, בן עזאי אמר שכב בכל מקום חוץ מקרקע ושב בכל מקום חוץ מקורה . שינה ויציאה בעמוד השחר טוב לגוף כמו שטוב אסטמא לברזל בר קפרא היה קונה דברי חכמה בכסף, אכול מיד כשתרעב, שתה מיד כשתצמא, שלא יעבור התאוה ולא יועיל כשרותחת הקדרה שפוך כלומר כשצריך לנקבים הוצא מיד, כשקורא קרן ברומי בן מוכר התאנים צא מיד למכור את תאני אביך , אביי אמר לתלמידים כשיוצאים אתם לשדות על תסתכלו לצדדים שיושבות שם נשים ואין דרך ארץ להסתכל בהן, רב ספרא היה בבית הכסא ור' אבא רמז בחוץ אם מישהו בפנים ואמר לו הכנס, אמר ר' אבא אחר שיצא עד שלא הגעת לארץ שעיר שאינם צנועים מתנהג אתה כמותם שכתוב במשנה במידות מדורה היתה שם ובית הכסא של כבוד היה שם וכבודו היה שהיו נועלים ואז היו יודעים שמישהו שם ואין להכנס יחד, אך רב ספרא חשב שהוא מסוכן במניעת נקבים, שעמוד החוזר מביא לחולי הדרוקן כרס צבה, וסילון החוזר מביא לחולי ירקון, פרסי אחד דחקו לר' אלעזר בבית הכסא, ויצא ר' אלעזר ונחש שמט לכרכשו של הפרסי ומת ואמר ר' אלעזר ואתן אדם תחתיך והכוונה אדום. דוד אמר לשאול ואמר להרגך ותחס עליך ולא אמר וחסתי אלא שאמר דוד שיכלתי להרגך מדין רודף אלא הצניעות שראיתי בך חסה עליך שכתוב ויבא אל גדרות צאן ויבא להסך את רגליו שהיה גדר בתוך גדר ומערה בתוך מערה וסכך עצמו כסוכה, דוד כרת את כנף מעילו של שאול ובגלל שבזה בגדים לא נהנה מהם בסופו, שכתוב ויכסוהו בבגדים ולא יחם לו, אמר דוד לשאול אם ה' הסיתך בי ירח מנחה והקב"ה אמר לדוד קראת לי מסית תכשל בדבר שאפילו תינוקות יודעים שכתוב כי תשא ונתנו איש כפר נפשו והשטן עמד על דוד שילך למנות את ישראל ולא לקח מהם כןפר ואז היה דבר מהבקר עד בית מועד משחיטת תמיד עד זריקתו ולר' יוחנן עד חצות , וכתוב ויאמר המלאך המשחית בעם רב שה' אמר טול רב שבהם ומת אבישי בן צרויה ששקול כרוב סנהדרין ובהשחית ראה ה' וינחם, לרב, ראה יעקב שכתוב בו כאשר ראם, ולשמואל ראה אפרו של יצחק שכתוב אלוקים יראה לו השה, לר''יצחק נפחא ראה כסף הכיפורים, לר' יוחנן ראה בית המקדש שכתוב עליו בהר ה' יראה . קפנדריא ר"ת עד שאקיף השורות אכנס כאן ואם נכנס סתם מותר לו לצאת מבית הכנסת בפתח אחר, וכן אם היה שם שביל קודם מותר להמשיך לעבור אחר שנבנה ביהכנ"ס, ואם נכנס להתפלל מותר לצאת מפתח אחר שכתוב ובבא העם לפני ה' במועדים הבא דרך שער צפון יצא משער דרום. גם בזמן הזה היורק בהר הבית כיורק בבבת עינו של ה' שכתוב והיו עיני ולבי שם כל הימים, רבא סובר שמותר רקיקה בביהכנ"ס כמו מנעל שאסור בהר הבית ומותר בביהכנ"ס, כך רקיקה ולא לומדים מקפנדריא שאסורה גם בביהכנ"ס שבבריתא לומדים רקיקה ממנעל שאם מנעל אין בו בזיון ואסור בהר הבית רקיקה שהיא בזיון ודאי אסורה בהר הבית ור' יוסי לומד ק"ו משק שכתוב בו כי אין לבא אל שער המלך בלבוש שק ואם שק אינו מאוס ואסור ק"ו רקיקה  **דף סג** ר' פפא שאל שנחמיר ברקיקה כמו קפנדריא ורבא סובר שכמו שאדם מקפיד בביתו על קפנדריא אך אין מקפיד על מנעל ורקיקה ולכן אין לאסור מנעל ורקיקה בביהכנ"ס. היו חותמים במקדש מן העולם שלא היו אומרים אמן שכתוב קומו ברכו את ה' אלוקיכם מן העולם עד העולם וכתוב ומרומם על כל ברכה ותהלה על כל ברכה תן לו תהלה,מביאים במשנה את הפסוק של בועז ואם נפרוך שבועז עשה מדעתו מביאים ראיה מהמלאך שאמר לגדעון, ואין לפרוך שהותר רק למלאך לכן מביאים הפסוק אל תבוז כי זקנה אמך ועוד עת לעשות לה' הפרו תורתך ואפשר לדרוש פסוק זה גם מתחילה לסוף עת לעשות לה' משפט פורענות בגלל שהפרו תורתך ואפשר לדרוש מהסוף להתחלה מדוע מותר להפר התורה משום עת לעשות לה', הלל אומר בשעה שאחרים מכניסים תורתם מללמדה פזר דברי תורה ואם אחרים מרביצים תורה כנס ואל תטול שררה, ובדור שהתורה חביבה עליו פזר כמו שכתוב יש מפזר ונוסף עוד ואם אין התורה חביבה בדור, כנס מללמדה, שכתוב עת לעשות לה' הפרו תורתך, בר קפרא אמר ראית סחורה בזול קנה במקום שאין איש שם תהיה איש ואם יש איש אל תהיה איש ואפילו כששניכם שוים יש פרשה שתלוי בה גופי תורה שכתוב בכל דרכיך דעהו והוא יישר אורחותיך ואפילו לדבר עבירה כמו שאומרים, גנב על המחתרת נושא תפלה להצלחה. וילמד אדם בנו אומנות נקיה וקלה כגון הכנת מחט של חרישת תלמים. אל ירבה חברים בביתו שכתוב איש רעים להתרועע ואל ימנה אפוטרופוס בביתו שפוטיפר מינה את יוסף והגיע לנסיון עם אשתו, נסמכה פרשת נזיר לסוטה שהרואה סוטה בקלקולה יזיר עצמו מן היין ונסמכה פרשת סוטה למעשרות שמי שיש לו מעשרות ואינו נותנן לכהן נצרך להביא לו את אשתו וסופו שנצרך למעשרות שמקבל מעשר עני שכתוב ואיש את קדשיו לו יהיו ואם נותן, יהיה עשיר שכתוב אשר יתן לכהן לו יהיה ממון הרבה, המשתף שם שמים בצערו כופלים פרנסתו שכתוב והיה שקי בצריך וכסף תועפות לך והפרנסה עפה אליו כציפור שכתוב תועפות לך המרפה עצמו מדברי תורה אין בו כח לעמוד ביום צרה שכתוב התרפית ביום צרה צר כוחך ואף מצוה אחת שכתוב התרפית, ר' חנינא בן אחי ר' יהושע עיבר שנים וקבע חדשים בחו"ל ושלחו אליו את ר' יוסי בן כיפר, ונכדו של זכריה בן קבוטל אמר להם למה באתם אמרו לו ללמוד תורה אמר להם גדולי הדור ואבותיהם שמשו בביהמ"ק, שזכריה בן קבוטל היה קורא לפני כה"ג ביום כיפור התחילו לחלוק עליו בטומאה וטהרה ואיסור והתר הכריז עליהם ששיקרו לו אמרו לו אחרי שכבדתנו אינך יכול לחזור בך, אמר להם למה אתם חולקים עלי אמרו לו שאתה קובע שנים וחדשים בחו"ל אמר להם גם ר"ע עשה כך אמרו לו שלא הניח בא"י כמותו אמר להם גם אני לא, אמרו לו גדיים שהנחת נעשו תיישים ושלחונו אליך ואמרו לנו אם שומע טוב ואם לא יהיה בנידוי ואמרו לכולם בגולה שלא ישמעו לו ואם לא ישמעו לנו נאמר להם שכל אחד יבנה מזבח לעצמו וחנניה ינגן בכינור ויכפרו כולם ויאמרו אין לנו חלק באלוקי ישראל ובכו כל העם שיש להם חלק באלוקים, וא"י חשובה יותר שכתוב כי מציון תצא תורה ומה שהקלו אחריו בטומאה ואיסור אף שאין חכם רשאי לחלוק על גדול ממנו אחר שאסר אלא שלא יגררו אחריו. בכרם ביבנה כשהתקבצו, היו שם ר' יהודה ר' יוסי ר' נחמיה ור' אלעזר בן ריה"ג ופתחו כולם לדרוש בכבוד אכסניה ופתח ר' יהודה שהיה ראש המדברים, בכבוד תורה שמשה לקח אוהלו ויצא מחוץ לאוהל ואף שהיה מרוחק רק י"ב מיל נאמר והיה כל מבקש ה' יצא אל אהל מועד, ק"ו ת"ח שהולכים מעיר לעיר וממדינה למדינה ללמוד, ה' דיבר אל משה פנים אל פנים לר' יצחק שאמר לו נסביר פנים בהלכה או שאמר לו כשם שהסברתי לך פנים כך הסבר לישראל והחזר האוהל למקומו ואז משה שב אל המחנה ולר' אבהו אמר לו ה' שיאמרו הרב בכעס וכן התלמיד מה יהיה עם ישראל אם אתה מחזיר האוהל טוב ואם לא יהושע בן נון משרתך יהיה במקומך, מיד שב אל המחנה, והברכה על יהושע נשארה ומשרתו לא ימיש מתוך האהל, ועוד הוסיף ר' יהודה שכתוב הסכת ושמע ישראל היום הזה נהיית לעם והלא ניתנה תורה מ' שנה קודם אלא שחביבה התורה ללומדיה כיום שניתנה, וראיה לכך שאדם קורא קר"ש כל יום ויום אחד לא קרא נראה לו כאילו לא קרא מעולם, הסכת ר"ת עשו כיתות ועסקו בתורה שנקנית רק בחבורה וכן כתוב חרב אל הבדים ונואלו שיבא חרב על הלומדים תורה לבדם ונהיים טפשים שכתוב אשר נואלנו, וחוטאים, שכתוב ואשר חטאנו, או מהפסוק נואלו שרי צען, ואפשר לדרוש הסכת כתתו עצמכם שתצטערו על התורה שאינה מתקיימת אלא במי שממית עצמו עליה שכתוב זאת התורה אדם כי ימות באוהל או שלומדים מהמלה הסכת שישתוק וילמד ואח"כ כתת כרבא שאומר שילמד תורה ןאח"כ יהגה, ר' ינאי דרש הפסוק כי מיץ חלב יוציא חמאה ומיץ אף יוציא דם ומיץ אפים יוציא ריב, שמוצאים חמאה של תורה במי שמקיא חלב שינק, עליה ומיץ אף מי שכועס עליו רבו פעם ראשונה ושותק זוכה להבחין בין דם טמא לטהור ומיץ אפים שכועס עליו רבו פעמיים ושותק זוכה להבחין בין דיני ממונות לדיני נפשות שהרוצה שיחכים יעסוק בדיני ממונות שאין מקצוע בתורה כמותם שהם כמעין נובע דורשים הפסוק אם נבלת בהתנשא ואם זמות יד לפה, כל המנבל עצמו על דברי תורה ששואל ספקותיו יתנשא, אך אם שותק יד לפה שלא ידע להשיב, ר' נחמיה דרש, ששאול אמר לבני קיני שיצאו מעמלק, שאם יתרו נצלו בניו שהאכיל זקני ישראל לכבוד עצמו המארח תלמיד חכם לא לכבוד עצמו ומאכילו ומשקהו ומהנהו, ודאי יקבל שכר גדול, ור' יוסי דרש הפסוק לא תתעב מצרי כי גר היית בארצו למרות שמצרים קרבו ישראל לצורך עצמן שפרעה אמר ואם ידעת ויש בם אנשי חיל ושמתם שרי מקנה על אשר לי המארח ת"ח ק"ו שיקבל שכר ר"א בן ריה"ג דרש שה' בירך את בית עובד אדום שהארון היה אצלו ולא אכל ושתה ורק הי מונח , ק"ו שהמארח ת"ח ומאכילו יקבל ברכה, והוא התברך שאשתו וח' כלותיה ילדו ששה בכרס אחת **דף סד** שכתוב פעלתי השמיני כי ברכו אלוקים וכתוב כל אלה מבני עובד המה ובניהם ואחיהם אנשי חיל בכח לעבודה שישים ושנים לעובד אדום. הדוחק את השעה לשלוט קודם הזמן שעה דוחקתו ואם נדחה מהשעה שעה נדחית מפניו, שרב יוסף היה סיני שהיה בקי ורבה היה עוקר הרים והוצרכו למנות ראש ישיבה ושלחו לחכמי א"י סיני ועוקר הרים מי עדיף שלחו שסיני עדיף שהכל צריכים לבעל החיטים ולא קיבל ר' יוסף שאמרו לו חוזי הכוכבים שימלוך שנתיים ונתן קודם לרבה' ומלך כ"ב שנה ור' יוסף מלך אחריו שנתיים ומחצה ובחיי רבה לא נהג ר' יוסף שום שררה אפילו לקרוא מקיז דם לביתו' על הפסוק יענך ה' ביום צרה ישגבך שם אלוקי יעקב ולא יצחק שהוא טרח בגידול הבנים והוא יבקש עליהם רחמים, הנהנה מסעודה שחכם בה כנהנה מזיו שכינה שכתוב ויבא אהרן וכל זקני ישראל לאכל לחם עם חותן משה לפני האלוקים, למרות שזה היה לפני משה אך זה נחשב לפני ה', הנפטר מחבירו לא יאמר לו לך בשלום אלא לך לשלום שיתרו אמר למשה לך לשלום ומשה הצליח ודוד אמר לאבשלום לך בשלום הלך ונתלה בסופו, ולמת אומרים לך בשלום, שה' אמר לאברהם תבא אל אבותיך בשלום, היוצא מביהכנ"ס ונכנס ללמוד בביהמ"ד זוכה ומקבל פני שכינה שכתוב ילכו מחיל אל חיל יראה אל אלוקים בציון, ומפסוק זה לומדים שת"ח אין להם מנוחה לא בעוה"ז ולא בעוה"ב, אמר ר,א בשם ר' חנינא תלמידי חכמים מרבים שלום בעולם שכתוב וכל בניך לימודי ה' ורב שלום בניך ות"ח נקראים בוניך שלום רב לאוהבי תורתך ואין למו מכשול יהי שלום בחילך שלוה בארמונתיך, למען אחי ורע אדברה נא שלום בך למען בית ה' אלוקינו אבקשה טוב לך, ה' עוז לעמו יתן ה' יברך את עמו בשלום. **ת. ו.ש.ל.ב.ע.** הדרן עלך מסכת ברכות הערות והנצחות בטל 0548449853 או במיל GMAIL.COM@MABADAF12 **לרפואת רחל לאה בת חיה שרה בתושח"י**